
                                                      ΑΝΑΚΟΙΝΩΣΗ 

Συνάδελφοι,
Το Δ.Σ. του Συλλόγου Δικαστικών Υπαλλήλων Αθήνας στην έκτακτη συνεδρίασή του στις 30-10-2018, αποφάσισε ομόφωνα :
Την παράταση των δίωρων διακοπών (καθημερινά 13.00 ως 15.00) σε όλα τα ακροατήρια των Ποινικών και Πολιτικών Δικαστηρίων και την επέκταση της κινητοποίησης και στα ακροατήρια των Ειρηνοδικείων, μέχρι την Παρασκευή 16-11-2018, με αίτημα την επίσπευση των διαδικασιών πρόσληψης των νέων συναδέλφων και την άμεση υλοποίηση του πορίσματος της επιτροπής ανακατανομής των οργανικών θέσεων  από το Υπουργείο  Δικαιοσύνης. 
Οι διακοπές θα πραγματοποιούνται για :
Την προστασία της σωματικής και ψυχικής υγείας των συναδέλφων μας από τον τεράστιο όγκο δουλειάς που έχουν φορτωθεί πέρα από κάθε όριο ανθρώπινων αντοχών και τους κινδύνους από ενδεχόμενα λάθη που αυτό συνεπάγεται, καθώς και για να έχουν την δυνατότητα οι Γραμματείς των Εδρών να χρησιμοποιούν το δίωρο των διακοπών για την σύνταξη των πρακτικών των συνεδριάσεων εντός του ωραρίου της εργασίας τους.

   
                                  Για το Δ.Σ.
     Ο Πρόεδρος                                                            Ο Γεν. Γραμματέας      Θανάσης Κόκκινος                                              Σωτήρης Τριπολιτσιώτης        

